Fond investeerb alustavasse teadmis- ja tehnoloogiamahukasse Eesti  ettevõtlusse ning  pakub vastavatele ettevõtjatele juhtimisalast tuge.    Sven Sesteri hinnangul on oluline seegi, et riik peab praeguse eelnõu järgi investeerima fondi algusaastatel vähemalt 20 miljonit krooni. Kuni fond pole tööle hakanud, kureerib tegevust majandus- ja kommunikatsiooniministeerium.    Arengufondile antakse üle kolm protsenti ASi Eesti Telekom aktsiatest. Investeerimistegevuseks võib fond kasutada nii aktsiate müügist laekuvaid vahendeid kui ka dividende.    Majanduskomisjoni esimees Mart Opmann usub, et arengufondi seaduseelnõu saab veel käesoleval aastal seadusandja heakskiidu, kui osapoolte vahel uusi vastuolusid ei ilmne.